Temeljem mjere za poticanje zapošljavanja „Javni rad“ Hrvatskog zavoda za zapošljavanje i Programa javnih radova Općine Dragalić za 2020. godinu „Uredimo našu zajednicu“, dana 27.08.2020. god. Općina Dragalić objavljuje

**J A V N I    P O Z I V  
za zapošljavanje u Programu javnih radova u 2020. godini**

Pozivaju se osobe prijavljene u evidenciji Hrvatskog zavoda za zapošljavanje, koje ispunjavaju kriterije za uključivanje u mjeru „Javni rad“, da se prijave za zapošljavanje u Programu javnih radova na području općine Dragalić na određeno vrijeme u trajanju do tri mjeseca.

Broj traženih radnika: 3  
Naziv radnog mjesta: radnik na održavanju

Stručna sprema: NKV, KV i SSS.  
Mjesto rada: područje općine Dragalić

Dokumentacija potrebna za prijavu:

* obrazac prijave,
* kopija osobne iskaznice,
* dokaz o posebnom statusu.

Prijave se podnose poštom na adresu: Općina Dragalić, Trg sv. I. Krstitelja 2, 35428 Dragalića, sa naznakom „ZA JAVNE RADOVE“ ili osobno na istu adresu najkasnije do **03. rujna 2020. godine.**

Mjeru „Javni rad“ mogu koristiti osobe u nepovoljnom položaju na tržištu rada i to ­ bez obzira na duljinu prijave u evidenciju:

* hrvatski branitelji, djeca i supružnici poginulih i nestalih hrvatskih branitelja, žrtve seksualnog nasilja u ratu, hrvatski povratnici/useljenici iz hrvatskog iseljeništva, roditelji s 4 i više malodobne djece, roditelji djece s teškoćama u razvoju, roditelji djece oboljele od malignih bolesti, roditelji udovci i roditelji djeteta bez upisanog drugog roditelja, osobe bez stečene kvalifikacije, osobe s invaliditetom, žrtve trgovanja ljudima, žrtve obiteljskog nasilja, azilant i stranac pod supsidijarnom, odnosno privremenom zaštitom kao i članovi njegove obitelji, mlade osobe koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječeni ovisnici o drogama, povratnici s odsluženja zatvorske kazne unazad 6 mjeseci, osobe uključene u probaciju, Romi, beskućnici/e, osoba koja pripada etničkoj manjini u državi članici i potreban joj je razvoj jezičnog profila, profila stručnog usavršavanja ili profila radnog iskustva da bi poboljšala izglede za pristup stalnom zaposlenju, ­
* osobe starije od 50 godina prijavljene u evidenciju dulje od 6 mjeseci, ­
* osobe prijavljene u evidenciju nezaposlenih 3 i više godina.

U javni rad ne mogu biti uključene osobe koje su radile u javnom radu u vremenu duljem od 12 mjeseci unazad 3 godine.

Općinski načelnik

Zvonimir Karlik, v.r.